section_heading: Sezona 2021./22.
paragraph_text: S Chelseajem je pobijedio Villarreal u utakmici UEFA Superkupa 2021.<ref> Dana 8. listopada 2021. objavljeno je da je Mount uz još četiri klupska suigrača jedan od 30 nominiranih igrača za Ballon d'Or 2021.<ref> Dana 23. listopada postigao je svoj prvi klupski hat-trick i to u utakmici Premier lige u kojoj je Norwich City poražen 7:0.<ref> Mount je u prosincu postao najmlađi igrač u povijesti Chelseaja koji je bio strijelac u četiri utakmice Premier lige zaredom. Bio je strijelac na utakmicama protiv Watforda, West Ham Uniteda, Leeds Uniteda i Evertona. U potonjoj utakmici odigranoj 16. prosinca koja je završila 1:1, Mount je postao najmlađi igrač u povijesti Chelseaja koji je postigao 20 golova u Premier ligi. Tada je imao 22 godina i 340 dana. Dana 11. svibnja Mount je postigao gol i asistenciju u ligaškoj utakmici protiv Leeds Uniteda koji je poražen 0:3. Time je postao peti i najmlađi igrač u povijesti kluba koji je postigao dvoznamenkasti broj golova i asistencija u jednoj sezoni.<ref> Dana 22. svibnja Mount je drugi put zaredom imenovan igračem godine Chelseaja te je postao 12. igrač u povijesti kluba koji je višestruki broj puta imenovan igračem godine Chelseaja.<ref>